CELEX: 22014D0192
Language: hu
Date: 2014-09-25 00:00:00
Title: Az EGT Vegyes Bizottság 192/2014 határozata (2014. szeptember 25.) az Európai Gazdasági Térségről szóló megállapodás XI. mellékletének (Elektronikus hírközlés, audiovizuális szolgáltatások és információs társadalom) és 37. jegyzőkönyvének (a 101. cikkben hivatkozott listáról) módosításáról [2015/1260]

30.7.2015   
            
            
               HU
            
            
               Az Európai Unió Hivatalos Lapja
            
            
               L 202/44
            
         AZ EGT VEGYES BIZOTTSÁG 192/2014 HATÁROZATA
   (2014. szeptember 25.)
   az Európai Gazdasági Térségről szóló megállapodás XI. mellékletének (Elektronikus hírközlés, audiovizuális szolgáltatások és információs társadalom) és 37. jegyzőkönyvének (a 101. cikkben hivatkozott listáról) módosításáról [2015/1260]
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. és 101. cikkére,
   mivel:
   
               (1)
            
            
               Az audiovizuális médiaszolgáltatások európai szabályozói csoportjának létrehozásáról szóló, 2014. február 3-i C(2014)462 bizottsági határozatot bele kell foglalni az EGT-megállapodásba.
            
         
               (2)
            
            
               Az EGT-megállapodásban foglaltak megfelelő érvényesülése érdekében, az EGT-megállapodás 37. jegyzőkönyvét ki kell terjeszteni a C(2014)462 bizottsági határozat által létrehozott audiovizuális médiaszolgáltatások európai szabályozói csoportjára, és a XI. mellékletet az e csoporttal való együttműködésre vonatkozó eljárások meghatározása érdekében módosítani kell.
            
         
               (3)
            
            
               Az EGT-megállapodás IX. mellékletét és 37. jegyzőkönyvét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XI. melléklete az 5q. pont (98/84/EK európai parlamenti és tanácsi irányelv) után a következő szöveggel egészül ki:
   
      
                  „5r.
               
               
                  
                     C(2014)462: a Bizottság 2014. február 3-i C(2014)462 bizottsági határozata az audiovizuális médiaszolgáltatások európai szabályozói csoportjának létrehozásáról.
                  E megállapodás alkalmazásában a határozat rendelkezései a következő kiigazítással értendők:
                  A 4. cikk (1) bekezdése a »Bizottság« szó után az »és az EFTA Felügyeleti Hatóság képviselője« szövegrésszel egészül ki.
                  Az EFTA-államok társulására vonatkozóan a megállapodás 101. cikkével összhangban megállapított szabályok:
                  Az EFTA-államok szavazati jog nélkül, teljes mértékben részt vesznek az audiovizuális médiaszolgáltatások európai szabályozói csoportjának munkájában.”
               
            
   2. cikk
   Az EGT-megállapodás 37. jegyzőkönyve a 38. pont után a következő ponttal egészül ki:
   
      
                  „39.
               
               
                  Az audiovizuális médiaszolgáltatások európai szabályozói csoportja (a Bizottság 2014. február 3-i C(2014)462 bizottsági határozata az audiovizuális médiaszolgáltatások európai szabályozói csoportjának létrehozásáról).”
               
            
   3. cikk
   A C(2014)462 bizottsági határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2014. szeptember 26-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (1).
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. szeptember 25-én.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  Alkotmányos követelmények fennállását nem jelezték.